**ELŐTERJESZTÉS**

**Szombathely Megyei Jogú Város Oktatási és Szociális Bizottsága, valamint Gazdasági és Városstratégiai Bizottsága**

**2015. júniusi ülésére**

**Javaslat a „Szépkorúak Parkja” helyszínének kijelölésére**

Tisztelt Bizottság!

Szombathely Megyei Jogú Város Közgyűlése 422/2014. (XI. 24.) Kgy. sz. határozata 1. pontjában döntött az „Aktív időskor Szombathelyen” elnevezésű önkormányzati program 2015. évi programelemeinek elfogadásáról, 3. pontjában pedig felkérte az Oktatási és Szociális Bizottságot, hogy vizsgálja meg a Szépkorúak parkja létrehozásának lehetőségét, a Gazdasági és Városstratégiai Bizottság pedig 130/2015. (XI. 13.) GVB határozatában úgy döntött, hogy „a Szépkorúak parkja kiviteli szintű tervdokumentáció készítéséhez bruttó 800 ezer forintot az önkormányzat 2015. évi költségvetésről szóló 11/2015. (III. 4.) számú önkormányzati rendelete 18. számú melléklet, Városfejlesztési Alap terhére biztosít.”

Az említett közgyűlési határozat 6. pontja értelmében a Közgyűlés felkérte a polgármestert, hogy a 2015. évi program megvalósítása érdekében a szükséges intézkedéseket tegye meg. Ennek kapcsán a „Szépkorúak Parkja” számára alkalmas helyszínek kijelölésére kért javaslatot a Városfejlesztési Osztály vezetőjétől és a főépítésztől.

A javaslattétel kapcsán tisztázódott azon szempontok köre, melyek a különleges célra való alkalmasság megítéléséhez szükségesek és ennek alapján számos helyszín lehetősége merült fel. Az előnyös és hátrányos körülmények és adottságok Tubolyné Balázs Nóra városi főkertész asszony és Kuslits Tibor főépítész úr általi mérlegelése után két helyszín kínálkozik a legszerencsésebbnek a kijelölt program megvalósítására:

1. A Gyöngyös patak keleti partja mentén fekvő zöldterületi sáv Szent Márton utcától a Kisfaludy utcáig terjedő szakasza (6548/3 hrsz. és 6548/1 hrsz. egy része, kb. 2.000 m2)

E helyszín mellett szól központi fekvése, a tömegközlekedési eszközökkel könnyű megközelíthetősége, a városközponthoz – és a klimatikus szempontból is kedvező természetes vízfelülethez - való közvetlen kapcsolódása, a hitélet, a kereskedelem, vendéglátás-szolgáltatás fontos intézményeinek, a kulturális intézmények egy részének közelsége, a patak túlsó partjának pihenőparki kialakítottsága, központi fekvése ellenére viszonylag csendes környezete, befásultsága, a terep sík jellege.

További hozadéka lenne a város e pontján park létesítésének, hogy a belváros egy kiváló adottságú, de ma elhanyagolt, rendezetlen és funkciótlan szektorában tenne rendet, a településképben szem előtt lévő, a patak vízfolyása természetközeli, ligetszerű sávjába ékelődő területnek adna vonzó megjelenést.

A park e helyszínen való kialakításának fontos eleme, hogy intenzív zöldtelepítéssel, megfelelő kertészeti eszközökkel biztosítani kell az áruház mögötti, sivár, de nélkülözhetetlen parkolótól való izolálást, mind látványban, mind a környezetterhelés tekintetében.

1. A Derkovits lakótelep Bem József utca és Szűrcsapó utca közötti zöldterületének a Bem József utca 31. alatti óvoda-bölcsőde keleti főhomlokzata előtti szakasza (2804/7 hrsz. egy része, kb. 2.000 m2)

E helyszín elsősorban abból a szempontból előnyös, hogy a lakótelep rendkívül nagyszámú, idős lakója számára biztosítana új életminőséget. A lakótelep népessége erősen elöregedett, ugyanakkor a széttagolt élettér nem kínál lehetőséget a szabadidő hasznos eltöltésére, a személyes kapcsolatok ápolására-építésére és nem teszi lehetővé időskorúak helyi közösségének létrejöttét. Egy ilyen szociológiai folyamat stimuláló közege lehetne egy itt kialakítható „Szépkorúak Parkja”. A megcélzott közönség számára a hely központi, könnyen, gyorsan elérhető.

Járulékos haszna volna az itt kialakított parknak, hogy egy jelenleg láthatólag funkciótlan, szerep nélküli, elhanyagolt zöldterületnek adna új értelmet, továbbá a lakótelep köztes terei összképe is javulhatna.

A felsorolt érvek és körülmények alapos mérlegelése alapján kérem Tisztelt Bizottság döntését, a helyszín kiválasztását illetően.

**Szombathely, 2015. június „…”**

 **/: Illés Károly:/**

 alpolgármester

**„A”**

**Határozati Javaslat**

**…/2015. (VI. …) OSZB. sz. határozat**

Szombathely Megyei Jogú Város Önkormányzata Oktatási és Szociális Bizottsága az „Aktv időskor Szombathelyen” program keretében

„*a Gyöngyös patak keleti partja mentén fekvő zöldterületi sáv Szent Márton utcától a Kisfaludy utcáig terjedő szakasza (6548/3 hrsz. és 6548/1 hrsz. egy része, kb. 2. 000 m2)”*

helyszínt javasolja a „Szépkorúak Parkja” megvalósítására.

**Felelős:** Illés Károly alpolgármester

 Lakézi Gábor a Városüzemeltetési osztály vezetője

 Kuslits Tibor főépítész

**Határidő:** azonnal

**„B”**

**Határozati Javaslat**

**…/2015. (VI. …) OSZB. sz. határozat**

Szombathely Megyei Jogú Város Önkormányzata Oktatási és Szociális Bizottsága az „Aktív időskor Szombathelyen” program keretében

*„a* *Derkovits lakótelep Bem József utca és Szűrcsapó utca közötti zöldterületének a Bem József utca 31. alatti óvoda-bölcsőde keleti főhomlokzata előtti szakasza*

*(2804/7 hrsz. egy része, kb. 2. 000 m2)”*

helyszínt javasolja a „Szépkorúak Parkja” megvalósítására.

**Felelős:** Illés Károly alpolgármester

 Lakézi Gábor a Városüzemeltetési osztály vezetője

 Kuslits Tibor főépítész

**Határidő:** azonnal

**„A”**

**Határozati Javaslat**

**…/2015. (VI. …) GVB. sz. határozat**

Szombathely Megyei Jogú Város Önkormányzata Oktatási és Szociális Bizottsága az „Aktv időskor Szombathelyen” program keretében

„*a Gyöngyös patak keleti partja mentén fekvő zöldterületi sáv Szent Márton utcától a Kisfaludy utcáig terjedő szakasza (6548/3 hrsz. és 6548/1 hrsz. egy része, kb. 2. 000 m2)”*

helyszínt javasolja a „Szépkorúak Parkja” megvalósítására.

**Felelős:** Illés Károly alpolgármester

 Lakézi Gábor a Városüzemeltetési osztály vezetője

 Kuslits Tibor főépítész

**Határidő:** azonnal

**„B”**

**Határozati Javaslat**

**…/2015. (VI. …) GVB. sz. határozat**

Szombathely Megyei Jogú Város Önkormányzata Oktatási és Szociális Bizottsága az „Aktív időskor Szombathelyen” program keretében

*„a* *Derkovits lakótelep Bem József utca és Szűrcsapó utca közötti zöldterületének a Bem József utca 31. alatti óvoda-bölcsőde keleti főhomlokzata előtti szakasza*

*(2804/7 hrsz. egy része, kb. 2. 000 m2)”*

helyszínt javasolja a „Szépkorúak Parkja” megvalósítására.

**Felelős:** Illés Károly alpolgármester

 Lakézi Gábor a Városüzemeltetési osztály vezetője

 Kuslits Tibor főépítész

**Határidő:** azonnal